cyanic-selkie/wikianc huggingface dataset:
Expedition 14
Πρώτος διαστημικός περίπατος
Στις 26 Οκτωβρίου 2006 επιθεωρήθηκε μιας κεραίας Kurs στο σκάφος Progress 23 που βρισκόταν ελλιμενισμένο στο οπίσθιο τέλος της βοηθητικής μονάδας Zvezda. Η τελική σύνδεση του διαστημικού σκάφους στο σταθμό κατά τη διάρκεια της διαδικασίας ελλιμενισμού καθυστέρησε περισσότερο από τρεις ώρες επειδή στο κέντρου ελέγχου αποστολής στη Μόσχα δεν ήταν σίγουροι αν η κεραία είχε μαζευτεί εντελώς. Ο Τιούριν και ο Λόπεζ-Αλεγρία πήγαν στο οπίσθιο τμήμα του Zvezda και φωτογράφισαν την κεραία. Η κεραία ήταν ακόμα πλήρως επεκταμένη, έτσι ο Τιούριν πήρε ένα κατσαβίδι και προσπάθησε να την κάνει να μπει μέσα. Οι Ρώσοι συνάδελφοί του από το έδαφος προσπάθησαν επίσης να τη βάλουν μέσα με την ενεργοποίηση ενός μοτέρ. Επειδή δεν τα κατάφεραν και αυτοί, ο στόχος προσωρινά εγκαταλείφθηκε.
Αργότερα μετέφεραν μια κεραία WAL, η οποία θα χρησιμοποιηθεί για την καθοδηγεία του ευρωπαϊκού διαστημικού μεταφορέα φορτίου, το αυτοματοποιημένο όχημα μεταφοράς (αγγλ. Automated Transfer Vehicle, ATV) για τον ελλιμενισμό στον σταθμό. Η πτήση του πρώτου ATV, του Jules Verne, με στόχο τον διαστημικό σταθμό είναι προγραμματισμένη για το έτος 2008. Η μεταφορά της κεραίας έπρεπε να γίνει γιατί στην προηγούμενη θέση της την παρεμπόδισε το κάλυμμα μιας μηχανής του Zvezda.
Μετά από αυτό οι δύο αστροναύτες εγκατέστησαν ένα πείραμα νετρονίων BTN, το οποίο ανιχνεύει ιονισμένα και ουδέτερα σωματίδια στη χαμηλή γήινη τροχιά. Στο σημείο αυτό, επάνω από τη μονάδα Zvezda, πρόκειται να κάνει μετρήσεις κατά τη διάρκεια των ηλιακών εκρήξεων που θα ενδιαφέρον τους ειδικούς επιστήμονες.
Εξωτερικοί σύνδεσμοι
Κατηγορία:Αποστολές στο Διεθνή Διαστημικό Σταθμό
Μπενίνιο Ακίνο Γ´
Ο Μπενίνιο Συμεών Κονχουάνγκο Ακίνο Γ΄ (Benigno Simeón "Noynoy" Aquino III, 8 Φεβρουαρίου 1960- 24 Ιουνίου 2021) ήταν Φιλιππινέζος οικονομολόγος και πολιτικός, Πρόεδρος των Φιλιππίνων από τον Ιούνιο του 2010 ως το 2016.
Ο Μπενίνιο αποφοίτησε το 1981 από το Πανεπιστήμιο της Μανίλα και στην συνέχεια μετακόμισε ως εξόριστος στις ΗΠΑ μαζί με την οικογένειά του. Λίγο αργότερα επέστρεψε στην πατρίδα μετά την δολοφονία του πατέρα του για να εργαστεί στην συνέχεια σε πολλές θέσεις στον ιδιωτικό τομέα. Το 1998 εξελέγη βουλευτής στην Βουλή των Αντιπροσώπων για την περιοχή του Αρλάκ. Επανεξελέγη και το 2001 και το 2004. Το 2007 παραιτήθηκε λόγω συμπλήρωσης του ορίου των θητειών. Εκλέχθηκε στην συνέχεια στην Γερουσία. Μετά τον θάνατο της μητέρας του τον Αύγουστο του 2009 αποφάσισε την συμμετοχή του στις επερχόμενες προεδρικές εκλογές το 2010. Εκλέχθηκε στην προεδρία με ποσοστό 42,08% έναντι 26.25% του αντιπάλου του και νυν αντιπροέδρου των Φιλιππίνων Χέχομαρ Μπινάι. Συμπεριλήφθηκε στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2013.
Εξωτερικοί σύνδεσμοι
Κατηγορία:Πρόεδροι των Φιλιππίνων
Βαλέριο Κλέρι
Ο Βαλέριο Κλέρι (Valerio Cleri, γενν. 19 Ιουνίου 1981) είναι Ιταλός κολυμβητής της ελεύθερης κολύμβησης, με ειδίκευση στην κολύμβηση ανοικτής θάλασσας. Γεννήθηκε στην πόλη Παλεστρίνα και έχει ύψος 1,77 μέτρο.
Σταδιοδρομία
Ο Κλέρι κέρδισε το χρυσό μετάλλιο στο αγώνισμα των 25 χιλιομέτρων ανοικτής θάλασσας στο Παγκόσμιο Πρωτάθλημα Υγρού Στίβου 2009 στη Ρώμη, ένα κατόρθωμα που υπήρξε το σημαντικότερο στην όλη σταδιοδρομία του.
Στο (πιο εξειδικευμένο) Παγκόσμιο Πρωτάθλημα Κολύμβησης Ανοικτού Νερού του 2010, που έγινε στον Καναδά, ο Κλέρι ήρθε πρώτος στην απόσταση των 10 χιλιομέτρων. Το ίδιο έτος στο Ευρωπαϊκό Πρωτάθλημα Υγρού Στίβου στη Βουδαπέστη, κέρδισε το αργυρό μετάλλιο στα 10 και το χρυσό στα 25 χιλιόμετρα. Στους δύο Ολυμπιακούς Αγώνες που συμμετείχε δεν τα κατάφερε τόσο καλά, τερματίζοντας τέταρτος στον «Μαραθώνιο» κολυμβήσεως των 10 χιλιομέτρων στους Αγώνες του 2008 και 17ος στην ίδια απόσταση στους Ολυμπιακούς Αγώνες του 2012.
Πηγές
Κατηγορία:Ιταλοί αθλητές της κολύμβησης Κατηγορία:Παγκόσμιοι πρωταθλητές υγρού στίβου Κατηγορία:Αθλητές στους Θερινούς Ολυμπιακούς Αγώνες 2008 Κατηγορία:Κολυμβητές στους Θερινούς Ολυμπιακούς Αγώνες 2012‎
Superman
Ο Superman (ελληνικά: Σούπερμαν, παλαιότερα Υπεράνθρωπος) είναι φανταστικός χαρακτήρας, υπερήρωας βιβλίων κόμικς της DC Comics (πρώην National Comics). Δημιουργήθηκε από τους Τζο Σούστερ (Joe Shuster) και Τζέρι Σίγκελ (Jerry Siegel), μαθητές λυκείου που ζούσαν στο Κλίβελαντ, στο Οχάιο των ΗΠΑ το 1933.
Η πρώτη εμφάνιση του Superman έγινε στο τεύχος #1 του περιοδικού Action Comics το 1938 και θεωρείται ο πρώτος υπερήρωας που υπήρξε. Η επιτυχία του ήταν πολύ μεγάλη, γεγονός που ανάγκασε την DC Comics να κυκλοφορήσει σύντομα και δεύτερη σειρά με τον ήρωα, με τίτλο Superman. Επίσης, η επιτυχία του οδήγησε στη δημιουργία και άλλων υπερηρώων από διάφορες εταιρείες και ξεκίνησε τη λεγόμενη "Χρυσή Εποχή" των κόμικ στις Ηνωμένες Πολιτείες. Μέχρι τον Φεβρουάριο του 2016, το Action Comics πούλησε περίπου 31,000 αντίτυπα, πράγμα που δείχνει ότι τα κόμιξ του Superman έχουν χαμηλή αναγνωσιμότητα.
Ο Superman έχει εμφανιστεί πολλές φορές στην τηλεόραση, τον κινηματογράφο, τα βιντεοπαιχνίδια και άλλα μέσα.
Βιογραφία
Σύμφωνα με την ιστορία του Superman, ο ήρωας γεννήθηκε στον πλανήτη Krypton, με το όνομα Καλ-Ελ. Όταν ήταν ακόμη βρέφος, εστάλη στη Γη από τον επιστήμονα πατέρα του, Τζορ-Ελ, λίγο πριν την καταστροφή του πλανήτη Krypton. Με την άφιξη του στη Γη, τον βρήκε και τον υιοθέτησε ένα ζευγάρι από το Κάνσας, με τους οποίους και μεγάλωσε, παίρνοντας το όνομα Κλαρκ Κεντ. Τα ονόματα των γήινων γονέων του Clark Kent ήταν τα Jonathan Kent και Martha Kent. Πολύ νωρίς άρχισε να ανακαλύπτει τις υπερφυσικές δυνάμεις του και όταν ενηλικιώθηκε αποφάσισε να τις χρησιμοποιεί για το κοινό καλό. Ο Superman ζει σε μία φανταστική πόλη των ΗΠΑ, με το όνομα Μητρόπολη/Μetropolis. Στην κανονική του ζωή ως Κλαρκ Κεντ, εργάζεται σαν δημοσιογράφος στην τοπική εφημερίδα Ημερήσιος Πλανήτης, κρύβοντας τις υπερδυνάμεις του''. ''Ο μεγαλύτερος εχθρός του Superman είναι ο μεγιστάνας και εγκληματίας Λεξ Λούθορ, ένας πανέξυπνος και ιδιοφυής επιχειρηματίας, βιομήχανος και φιλάνθρωπος.
Εξωτερική εμφάνιση
Ο Superman σε όλες τις εμφανίσεις του φαίνεται να είναι εμφανίσιμος. Έχει καστανά μαλλιά. Η ενδυμασία του αποτελείται από ένα μπλε ολόσωμο ένδυμα, κόκκινο σορτς με κίτρινη ζώνη, μπότες και κόκκινη κάπα. Στο στήθος του είναι σχεδιασμένο ένα κόκκινο σήμα με το γράμμα S, που συμβολίζει το αρχικό γράμμα του ονόματός του, σε κίτρινο φόντο.
Δυνάμεις και ικανότητες
Αρχικά, οι δυνάμεις του Superman αποδόθηκαν στην εξωγήινη καταγωγή του, ωστόσο αργότερα εντοπίστηκε το πρόβλημα πως αν όλοι οι κάτοικοι του πλανήτη Krypton διέθεταν τις ίδιες δυνάμεις με τον Superman, θα επιβίωναν εύκολα από την καταστροφή του πλανήτη τους. Έτσι, καθορίστηκε πως ο πλανήτης Krypton είχε μεγαλύτερη βαρύτητα από τη Γη, καθώς και έναν κόκκινο ήλιο, άρα χαμηλότερης ακτινοβολίας. Κατά συνέπεια, ενώ στον Krypton οι κάτοικοι ήταν φυσιολογικοί, αν βρισκόταν κάποιος από αυτούς στη Γη θα αποκτούσε υπερφυσικές δυνάμεις λόγω της μικρότερης βαρύτητας και του κίτρινου ήλιου, ο οποίος αποτελεί και την κύρια πηγή δυνάμεων του Superman.
Η μεγαλύτερη αδυναμία του Superman είναι ο Κρυπτονίτης (Kryptonite), ένα ραδιενεργό μέταλλο που προέρχεται από τα συντρίμμια του πλανήτη Krypton. Ο Κρυπτονίτης αναφέρεται για πρώτη φορά σε ένα επεισόδιο του podcast The Old Time Radio Superman Show το 1943. Στο κόμικ, εμφανίζεται στην ιστορία Superman Returns To Krypton! του τεύχους #61 του Superman (Δεκέμβριος 1949), με τους επαίνους να πηγαίνουν στον Μπιλ Φίνγκερ. Η έκθεση σε Κρυπτονίτη εξασθενεί τις δυνάμεις του Superman και τον κάνει να αισθάνεται αφόρητο πόνο, και η υπερβολική έκθεση μπορεί να αποβεί μοιραία για τη ζωή του. Ο Κρυπτονίτης έχει πράσινο χρώμα, ωστόσο με διάφορους τρόπους έχουν εμφανιστεί ή κατασκευαστεί και άλλα χρώματα Κρυπτονίτη, το καθένα με διαφορετική επίδραση πάνω στον Superman. Το μόνο μέταλλο που μπορεί να εμποδίσει τη ραδιενέργεια του Κρυπτονίτη είναι ο μόλυβδος. Οι ικανότητες του Superman είναι η πτήση, η υπερδύναμη, η υπερακοή, η υπεραντοχή, η υπερταχύτητα και η υπερόραση.
Στην Ελλάδα
thumb|Πρώτη εμφάνιση του υπερήρωα στην Ελλάδα Για πρώτη φορά εμφανίστηκε στο ελληνικό κοινό μέσω του "Τα Καλύτερα Κόμικς" το 1961 στο τεύχος "Υπεράνθρωπα" ως Υπεράνθρωπος. Μετά από λίγα τεύχη απέκτησε το όνομα Superman και συνεχίστηκε με μεγάλη επιτυχία ως το τέλος τής σειράς, από την εκδοτική Ατλαντίς. Σήμερα, ο ήρωας εμφανίζεται μέσα από τις εκδόσεις Anubis.
Εξωτερικοί σύνδεσμοι
Κατηγορία:Superman Κατηγορία:Αμερικανοί χαρακτήρες κόμικς Κατηγορία:Υπερήρωες της DC Comics Κατηγορία:Κόμικς που έγιναν ταινίες Κατηγορία:Κόμικς που έγιναν τηλεοπτικές σειρές Κατηγορία:Κόμικς που έγιναν βιντεοπαιχνίδια Κατηγορία:Φανταστικοί εξωγήινοι χαρακτήρες
ΣΣ Άλμπα Αουτάτσε Ρόμα
Πρώτη συμμετοχή της ομάδας στη Σέριε Α ήλθε την περίοδο 1912-13. Την περίοδο 1925-26 αγωνίζτηκε με το όνομα Audace Roma. Το 1927 αναγκάστηκε να ενωθεί με τις Roman F.C. και Fortitudo-Pro Roma S.G.S. δημιουργώντας τη ΑΣ Ρόμα.
Το 1945 η ομάδα επαναδημιουργήθηκε για λίγο καιρό. Αφού ενοποιήθηκε με τη Trastevere Roma, πήρε μέρος στη Σέριε Β σαν Alba Trastevere και μετά διαλύθηκε.
Παραπομπές
Κατηγορία:Ιδρύσεις ποδοσφαιρικών ομάδων το 1907 Κατηγορία:ΣΣ Άλμπα Αουτάτσε Ρόμα Κατηγορία:ΑΣ Ρόμα
Αλγερινές βουλευτικές εκλογές 2021
Στις 12 Ιουνίου 2021 διεξήχθησαν πρόωρες βουλευτικές εκλογές στην Αλγερία, για τα 407 μέλη της Αλγερινής Λαϊκής Εθνοσυνέλευσης (κάτω βουλή του Αλγερινού κοινοβουλίου).
Οι εκλογές επισκιάστηκαν από το μεγάλο κίνημα διαμαρτυριών Χιράκ που μποϊκόταρε τη διεξαγωγή λέγοντας ότι «δεν είναι η λύση στα προβλήματά μας». «Αν θέλεις αλλαγή, ψήφισε» ήταν το σύνθημα της κυβέρνησης για να παροτρύνει τους 23,5 εκατομμύρια εγγεγραμμένους ψηφοφόρους της χώρας να προσέλθουν στην ψηφοφορία. Και οι 902.365 Αλγερινοί του εξωτερικού είχαν, επίσης, τη δυνατότητα να ψηφίσουν. Ειδικά για τους νομάδες που ζουν στα νότια της χώρας λειτούργησαν κινητά εκλογικά κέντρα.
Γύρω στους 1.500 υποψήφιους διεκδίκησαν τις 407 έδρες της Λαϊκής Εθνοσυνέλευσης, από τους οποίους οι μισοί ήταν ανεξάρτητοι. Σύμφωνα με το νέο εκλογικό νόμο το 50% των υποψηφίων ήταν γυναίκες.
Ιστορικό
Τον Απρίλιο του 2019 ο τότε Πρόεδρος Αμπντελαζίζ Μπουτεφλίκα, μετά από 20 χρόνια στην εξουσία, αναγκάστηκε να παραιτηθεί όταν εκατοντάδες χιλιάδες διαδηλωτές βγήκαν στους δρόμους και διαμαρτυρήθηκαν κατά της κυβέρνησής του, κατά της διαφθοράς και της ευνοιοκρατίας. Τον Δεκέμβριο του 2019 ο Αμπντελματζίντ Τεμπούν εξελέγη Πρόεδρος, ενώ οι διαμαρτυρίες του Κινήματος Χιράκ συνεχίζονταν. Προκειμένου να ικανοποιηθούν τα αιτήματά τους, ο Πρόεδρος Τεμπούν πρότεινε ορισμένες συνταγματικές μεταρρυθμίσεις οι οποίες εγκρίθηκαν μετά το δημοψήφισμα που έγινε την 1η Νοεμβρίου 2020, με 66,80% ψήφους «υπέρ». Μετά την έγκριση έπρεπε να προκηρυχθούν αμέσως νέες εκλογές, αλλά αναβλήθηκαν επειδή ο Πρόεδρος Τεμπούν διαγνώστηκε θετικός στον κορονοϊό και χρειάστηκε να νοσηλευτεί για αρκετές εβδομάδες στη Γερμανία.
Εκλογικό σύστημα
Τα 407 μέλη της Λαϊκής Εθνοσυνέλευσης εκλέγονται με δημοκρατικές, άμεσες εκλογές, με καθολική και μυστική ψηφοφορία για πενταετή θητεία.
Το εκλογικό όριο για να μπει ένα κόμμα στο κοινοβούλιο είναι 5%. Η κατανομή των εδρών γίνεται με μέθοδο των μεγαλύτερων υπολοίπων. Οι εκλογείς ψηφίζουν από ανοιχτές λίστες κομμάτων, δηλαδή αφού επιλέξουν το κόμμα που θα ψηφίσουν πρέπει να επιλέξουν και τον υποψήφιο του κόμματος στον οποίο θα βάλουν τον σταυρό προτίμησης. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Αλγερίας, ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα με δικαστική απόφαση ή ιατρική διάγνωση, να μην είναι καταδικασμένοι εγκληματίες και να μην είναι προδότες της πατρίδας.
Σύμφωνα με το νέο εκλογικό νόμο οι μισοί υποψήφιοι πρέπει να είναι γυναίκες. Επίσης, η θητεία στη βουλή είναι μία μοναδική φορά ανανεώσιμη, δηλαδή κανείς δεν μπορεί να διατελέσει πάνω από δύο θητείες ως βουλευτής.
Αποτελέσματα
μικρογραφία|400x400px|Η προσέλευση εκλογέων ανά [[Επαρχίες της Αλγερίας|επαρχία. Η μικρότερη ήταν 0,42% στην Μπετζάγια και η μεγαλύτερη ήταν 75,93% στην Μπορτζ μπατζι Μοχτάρ στα νότια. ]]
Παραπομπές
Κατηγορία:Εκλογές στην Αλγερία Κατηγορία:Εκλογές του 2021
Πιερπάολο Φερράτσι
Ο Πιερπάολο Φερράτσι (Pierpaolo Ferrazzi, γενν. 23 Ιουλίου 1965) είναι πρώην Ιταλός αθλητής του σλάλομ στο κανόε καγιάκ. Γεννήθηκε στην πόλη Μπασσάνο ντελ Γκράππα.
Ο Φερράτσι αγωνίσθηκε σε 4 διοργανώσεις Ολυμπιακών Αγώνων και κέρδισε δύο μετάλλια στην κατηγορία K1 (μονοθέσιο καγιάκ): ένα χρυσό στους Ολυμπιακούς Αγώνες του 1992 και ένα χάλκινο στους Ολυμπιακούς Αγώνες του 2000. Στους Ολυμπιακούς της Αθήνας το 2004 ήταν 19ος, ενώ σε αυτούς του 1996 ήταν 17ος.
Ο Φερράτσι έχει κερδίσει τρία αργυρά μετάλλια στο ομαδικό K1 σε Παγκόσμια Πρωταθλήματα Σλάλομ Κανόε-καγιάκ: το 1989, το 2002 και το 2005. Κατέκτησε επίσης δύο φορές τον τίτλο στο Παγκόσμιο Κύπελλο Σλάλομ Κανόε-καγιάκ (το 1990 και το 1992). Στο αντίστοιχο Ευρωπαϊκό Πρωτάθλημα κέρδισε συνολικώς τρία μετάλλια (2 χρυσά και ένα χάλκινο).
Πηγές - εξωτερικοί σύνδεσμοι
Κατηγορία:Αθλητές του κανόε καγιάκ Κατηγορία:Ιταλοί αθλητές Κατηγορία:Ιταλοί Ολυμπιονίκες Κατηγορία:Αθλητές στους Θερινούς Ολυμπιακούς Αγώνες 1992 Κατηγορία:Αθλητές στους Θερινούς Ολυμπιακούς Αγώνες 2000
Χούμτρουπ
Το Χούμτρουπ (γερμ. Humptrup) είναι οικισμός στη Γερμανία.
Γεωγραφική θέση
Βρίσκεται περίπου 3 χιλιόμετρα πριν τα σύνορα της Γερμανίας με τη Δανία.
Κατηγορία:Χωριά της Γερμανίας Κατηγορία:Γεωγραφία του Σλέσβιχ-Χόλσταϊν
Λογαριασμός για την Απασχόληση και την Επαγγελματική Κατάρτιση
Ο Λογαριασμός για την Απασχόληση και την Επαγγελματική Κατάρτιση (ΛΑΕΚ) είναι ένας πόρος τον οποίο καταβάλλουν οι εργοδότες για τις περισσότερες κατηγορίες εργαζομένων. Τα χρήματα αυτά συγκεντρώνονται στον ΟΑΕΔ ο οποίος και είναι υπεύθυνος για τη διαχείρισή τους. Ο Λογαριασμός για την Απασχόληση και την Επαγγελματική Κατάρτιση συστάθηκε με το άρθρο 1 του Ν. 2434/96.
Γενικά
Τα χρήματα που καταβάλλονται είναι το 0,45% των μικτών αποδοχών του εργαζόμενου και καταβάλλονται στο ΙΚΑ μαζί με τις εισφορές που καταβάλλει ο εργοδότης. Τα χρήματα αυτά συγκεντρώνονται και μπορούν να χρησιμοποιηθούν μόνο για εκπαίδευση και επαγγελματική κατάρτιση όσων ασφαλίζονται στο ΙΚΑ.
Κάθε επιχείρηση (δημόσια ή ιδιωτική) μπορεί να ζητήσει από τον Ο.Α.Ε.Δ. τα χρήματα που έχει καταβάλει για να τα χρησιμοποιήσει για εκπαίδευση ή κατάρτιση όσων εργαζόμενων έχει ασφαλισμένους στο ΙΚΑ και η κατηγορία στην οποία τους ασφαλίζει επιβάλλει την καταβολή του πόρου 0,45% για ΛΑΕΚ.
Παράδειγμα
Για να μπορέσει να χρησιμοποιήσει αυτά τα χρήματα μια επιχείρηση θα πρέπει να ενημερωθεί ο Ο.Α.Ε.Δ. μέσω ειδικής Διαδικτυακής εφαρμογής τουλάχιστον 5 (πέντε) εργάσιμες ημέρες πριν από την έναρξη υλοποίησης του προγράμματος.
Προγράμματα κατάρτισης εργαζομένων σε μικρές επιχειρήσεις (ΛΑΕΚ 1-25)
Όσα χρήματα δεν απορροφηθούν από προγράμματα των επιχειρήσεων μπορούν να χρησιμοποιηθούν από τις εργατικές και εργοδοτικές οργανώσεις για την υλοποίηση προγραμμάτων κατάρτισης.
Κάθε χρόνο ο Ο.Α.Ε.Δ. εκδίδει εγκύκλιο με την οποία καλεί τους φορείς εκπροσώπησης εργοδοτών να προτείνουν και να υλοποιήσουν επιδοτούμενα προγράμματα κατάρτισης.
Στα προγράμματα αυτά μπορούν να πάρουν μέρος βασικά μόνο εργαζόμενοι των επιχειρήσεων του κλάδου που εκπροσωπούν.
Κατά παρέκκλιση μπορούν να πάρουν μέρος και εργαζόμενοι άλλων κλάδων εφόσον:
Επιδότηση
Παλαιότερα η επιδότηση των προγραμμάτων ΛΑΕΚ 1-25 γινόταν με τη μορφή πληρωμής του φορέα ο οποίος ήταν και υπεύθυνος για την πληρωμή των επιδοτούμενων μερών (καταρτιζόμενοι, εκπαιδευτικοί οργανισμοί κλπ). Πλέον η πληρωμές γίνονται με απευθείας κατάθεση στους τραπεζικούς λογαριασμούς ώστε να αποφεύγονται, όσο το δυνατόν, οι ατασθαλίες.
Περικοπές
Στα πλαίσια μείωσης των εργοδοτικών εισφορών το 2014 η Κυβέρνηση αποφάσισε τη μείωση της εισφοράς προς τον ειδικό αυτό Λογαριασμό.
Παραπομπές
Κατηγορία:Εργατικό Δίκαιο Κατηγορία:Απασχόληση
Επαρχία Χουάμπο
Το Χουάμπο (Huambo) είναι επαρχία της Ανγκόλας. Με έκταση 34.270 χλμ2, είναι μια από τις γεωγραφικά μικρότερες επαρχίες, που βρίσκεται στην Κεντρική Περιοχή περίπου 450 χλμ νοτιοανατολικά της πρωτεύουσας, Λουάντα.
Η επαρχία είχε πληθυσμό 2.019.555 κατοίκους σύμφωνα με την απογραφή του 2014, εκ των οποίων το 48% βρίσκεται σε αστικές περιοχές.
Έδαφος και κλίμα
Η βάση του Κεντρικού Οροπεδίου είναι μια τεράστια πλάκα από αρχέγονο κρυσταλλικό βράχο που συχνά εκτείνεται με τη μορφή απομονωμένων πετρωμάτων ή τεράστιων κορυφών. Η πιο εξέχουσα κορυφή στην επαρχία είναι το Όρος Μόκο στο Λοντιμπάλι στα 2.620 μέτρα. Η κορυφή είναι το υψηλότερο σημείο στην Ανγκόλα. Τα νερά του ποταμού Κουνένε πηγάζουν στο κεντρικό οροπέδιο κοντά στην πόλη Χουάμπο. Μεγάλο μέρος του εδάφους στην επαρχία Χουάμπο είναι κακής ποιότητας και έχει υποβαθμιστεί σε πολλές περιοχές λόγω υπερβολικής χρήσης και διάβρωσης. Ωστόσο, είναι γενικά καλύτερης ποιότητας από ό,τι στις γειτονικές περιοχές στα ανατολικά, βόρεια και νότια. μικρογραφία|Πέντρα ντο Αλεμάου Το Κεντρικό Οροπέδιο βρίσκεται εντός της τροπικής ζώνης, αλλά το υψόμετρο και η επίδραση του νοτιοδυτικού ανταρκτικού ρεύματος συνδυάζονται για να παράγουν ένα μέτριο κλίμα. Η ετήσια διακύμανση της θερμοκρασίας είναι μικρή, με τις μέγιστες θερμοκρασίες να κυμαίνονται μεταξύ 17 και 28° C κατά τη διάρκεια μεγάλης χρονικής περιόδου. Η μέση μέγιστη θερμοκρασία είναι περίπου 22° C. Κατά τους χειμερινούς μήνες (Μάιος-Ιούλιος), οι θερμοκρασίες μπορεί να φθάσουν τους 5 έως 8° C. Η μέση ετήσια βροχόπτωση κυμαίνεται από 800 έως 1600mm, ανάλογα με την περιοχή.
Διοικητική διαίρεση
Η επαρχία Χουάμπο έχει έκταση 35.771,15χλμ 2. Χωρίζεται σε 11 δήμους που υποδιαιρούνται σε 37 κοινότητες. Συνορεύει με την επαρχία Κουάνζα Σουλ στα βορειοδυτικά, Μπιέ στα βόρεια και ανατολικά, Μπενγκέλα στα δυτικά και την Ουίλα στα νότια.
Εξωτερικοί σύνδεσμοι
Κατηγορία:Επαρχίες της Ανγκόλας
Ρουθ Μπένεντικτ
Γεννήθηκε στη Νέα Υόρκη και σπούδασε στο ιδιωτικό κολέγιο Vassar College, από το οποίο αποφοίτησε το 1909. Το 1919 έκανε μεταπτυχιακές σπουδές στο Πανεπιστήμιο Κολούμπια, υπό την εποπτεία του Γερμανοαμερικανού ανθρωπολόγου Φραντς Μποάζ, του λεγόμενου και «Πατέρα της Αμερικανικής Ανθρωπολογίας». Έλαβε το διδακτορικό της δίπλωμα το 1923 και έγινε και η ίδια μέλος του εκπαιδευτικού προσωπικού της σχολής. Πρωτοπόρος του τομέα της, η πρώτη γυναίκα στην χώρα που ηγείτο ενός τέτοιου ακαδημαϊκού πεδίου, υπήρξε πρόεδρος της Αμερικανικής Ανθρωπολογικής Εταιρείας (American Anthropological Association) και εξέχον μέλος της Αμερικανικής Λαογραφικής Εταιρείας (American Folklore Society). Το 1947 εκλέχθηκε μέλος της Αμερικανικής Ακαδημίας Τεχνών και Επιστημών.
Γνωστό έργο της αποτελεί επίσης το βιβλίο Το χρυσάνθεμο και το ξίφος (The Chrysanthemum and the Sword, 1946), μια σημαντική μελέτη για τον πολιτισμό και την κοινωνία της Ιαπωνία ς. Λιγότερο γνωστό είναι το έργο της The Races of Mankind (Οι αγώνες της Ανθρωπότητας), σε συνεργασία με τη συνάδελφό της στο Πανεπιστήμιο Κολούμπια, Τζιν Γουέλτφις. Πρόκειται για ένα φυλλάδιο εικονογραφημένων ιστοριών, το οποίο προοριζόταν για τον αμερικανικό στρατό στον Δεύτερο Παγκόσμιο Πόλεμο, και περιέχει επιστημονικές θέσεις κατά ρατσιστικών αντιλήψεων του Άξονα.
Ήταν παντρεμένη με τον Στάνλεϊ Μπένεντικτ, βιοχημικό του Cornell Medical College. Όμως, είναι ευρέως γνωστή η ερωτική της σχέση με τη μαθήτριά της Μάργκαρετ Μηντ. Απεβίωσε το 1948 από καρδιακή προσβολή.
Ελχέφτ
Το Ελχέφτ (γερμ. Ellhöft) είναι οικισμός στη Γερμανία.
Γεωγραφική θέση
Βρίσκεται κοντά στο Σιντερλίγκουμ κοντά στα σύνορα με τη Δανία.
Οικονομία
Το έτος 1995 ιδρύθηκε μια εταιρεία εκμετάλλευσης αιολικής ενέργειας. Το έτος 2000 έγιναν τα εγκαίνια.
Παραπομπές
Κατηγορία:Χωριά της Γερμανίας Κατηγορία:Γεωγραφία του Σλέσβιχ-Χόλσταϊν
Βέστρε
Το Βέστρε (γερμ. Westre) είναι οικισμός στη Γερμανία.
Γεωγραφική θέση
Βρίσκεται στα σύνορα της Γερμανίας με τη Δανία. Στα όρια του οικισμού βρίσκεται το έλος «Σβάρτσμπεργκ».
Εξωτερικοί σύνδεσμοι
Κατηγορία:Χωριά της Γερμανίας Κατηγορία:Γεωγραφία του Σλέσβιχ-Χόλσταϊν
Himni i Flamurit
Το Himni i Flamurit («Ύμνος της Σημαίας») είναι ο εθνικός ύμνος της Αλβανίας. Τον έχει γράψει ο Αλεξάντερ Σταύρι Ντρενόβα (1872-1947) ή αλλιώς Ασντρένι (Asdreni).
Εξωτερικοί σύνδεσμοι
Κατηγορία:Εθνικά σύμβολα της Αλβανίας Κατηγορία:Εθνικοί ύμνοι Κατηγορία:Τραγούδια του 1912
Αλεξία της Ελλάδας
Η Αλεξία της Ελλάδας (πλήρης τίτλος: πριγκίπισσα Αλεξία της Ελλάδας και της Δανίας)  (Κέρκυρα, 10 Ιουλίου 1965) είναι η μεγαλύτερη κόρη του τελευταίου βασιλιά της Ελλάδας Κωνσταντίνου Β΄ και της συζύγου του Άννας–Μαρίας. Το διάστημα μεταξύ 10 Ιουλίου 1965 και 20 Μαΐου 1967, οπότε γεννήθηκε ο αδελφός της Παύλος, υπήρξε η διάδοχος του ελληνικού θρόνου. Ως απόγονος από πατρογονία του Χριστιανού Θ΄ της Δανίας, έχει τον τίτλο της πριγκίπισσας της Δανίας, αλλά δεν βρίσκεται στην σειρά διαδοχής για τον Θρόνο.
Βιογραφικό
Γεννήθηκε στο θερινό ανάκτορο του Μον Ρεπό της Κέρκυρας και η γέννησή της αναγγέλθηκε με 21 κανονιοβολισμούς και σε όλη τη χώρα με κωδωνοκρουσίες. Η σύμπτωση μάλιστα της γέννησής της με τα Ιουλιανά ενέπλεξε το όνομά της στη συνθηματολογία των ημερών με κυρίαρχο το σύνθημα: «Αλεξία, πάρε θέση».
Μεγάλωσε στη Ρώμη, όπου μετοίκησε η βασιλική οικογένεια έπειτα από το αποτυχημένο Αντικίνημα της 13ης Δεκεμβρίου 1967 ενάντια στη Δικτατορία των Συνταγματαρχών και τη φυγή της από την Ελλάδα. Το 1973 η οικογένεια μετακόμισε στην Κοπεγχάγη, στα ανάκτορα Αμάλιενμποργκ, φιλοξενούμενη της μητέρας της Άννας-Μαρίας, Βασίλισσα Ίνγκριντ της Δανίας. Ένα χρόνο αργότερα, το 1974, η οικογένεια εγκαταστάθηκε στο Κάμπεμ (Cobham), μια κωμόπολη της κομητείας του Σάρρεϋ, 27 χλμ. νοτιοδυτικά του Λονδίνου.
Εργάστηκε τρία χρόνια ως δασκάλα προσχολικής αγωγής σε σχολείο του Λονδίνου και αργότερα ανέλαβε θεραπευτική διδασκαλία σε ομάδες παιδιών με Σύνδρομο Ντάουν, στο Fundación Catalana Síndrome de Down της Βαρκελώνης.
Οικογένεια
Στις 9 Ιουλίου 1999 παντρεύτηκε στον ελληνορθόδοξο Καθεδρικό Ναό της Αγίας Σοφίας στο Λονδίνου τον Ισπανό αρχιτέκτονα και αθλητή Κάρλος Μοράλες Κιντάνα (Carlos Morales Quintana), με τον οποίον απέκτησαν τέσσερα παιδιά:
Η Αλεξία και η οικογένειά της κατοικούν στο Puerto Calero των Καναρίων Νήσων. Η ίδια είναι μέλος του Διοικητικού Συμβουλίου του Ιδρύματος «Άννα – Μαρία» και της ιστιοπλοϊκής ομάδας Azur de Puig.
Εξωτερικοί σύνδεσμοι
Αλεξία Αλεξία Αλεξία Κατηγορία:Έλληνες ευγενείς Κατηγορία:Δανοί ευγενείς Κατηγορία:Αποδέκτες του Τάγματος του Σωτήρος
Σπέτσια Κάλτσιο 1906
Η Σπέτσια Κάλτσιο 1906 είναι ιταλική, ποδοσφαιρική ομάδα από την πόλη Λα Σπέτσια, Λιγουρία. Συμμετέχει στη Serie A. Ιδρύθηκε το 1906. Έδρα της ομάδας είναι το Stadio Alberto Picco, χωρητικότητας 10336 θεατών.
Εξωτερικοί σύνδεσμοι
Κατηγορία:Σπέτσια Κάλτσιο 1906 Κατηγορία:Ιδρύσεις ποδοσφαιρικών ομάδων το 1906
Παραλία Νιφοραίικων Αχαΐας
Η Παραλία Νιφοραίικων ή Παραλία Νιφορέικων είναι μικρός πεδινός παραθαλάσσιος οικισμός του Νομού Αχαΐας, αποτελεί τμήμα της Τοπικής Κοινότητας Νιφοραίικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως τμήμα του πρώην δημοτικού διαμερίσματος Νιφοραίικων Αχαΐας.
Γενικά στοιχεία
Πρόκειται για σχετικά καινούριο οικισμό καθότι αναγνωρίστηκε ως τέτοιος στις 05/04/1981. Κατοικείται κυρίως από κατοίκους της Πάτρας που διαθέτουν εκεί εξοχικές κατοικίες.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Τομ Κάππος
Ο Τομ Κάππος (Tom Kappos)(Θανάσης Κάππος) είναι Ελληνοκαναδός πρώην καλαθοσφαιριστής. Με ύψος 2.06 αγωνιζόταν στη θέση του σέντερ.
Αγωνίστηκε στο καναδικό Πανεπιστήμιο Prince Edward Island και υπήρξε ένας από τους σημαντικότερους καλαθοσφαιριστές που συμμετείχαν στην ομάδα του. Τιμήθηκε με το βραβείο AUS All-Stars την περίοδο 1976-1977 και με τη συμμετοχή του στην AC Freshman Team την περίοδο 1975-1976. Το 1979 αγωνιζόμενος στο Καναδικό πρωτάθλημα με την ομάδα Saint Mary's πήρε 20 ριμπάουντ επίδοση που τον κατατάσσει όγδοο στην ιστορία του πρωταθλήματος.
Με την εθνική ομάδα του Καναδά αγωνίστηκε στο Παγκόσμιο Πρωτάθλημα καλαθοσφαίρισης το 1978 που διεξήχθη στις Φιλιππίνες κατακτώντας την 6η θέση.
Εξωτερικοί σύνδεσμοι
Κατηγορία:Ελληνοκαναδοί Κατηγορία:Έλληνες ομογενείς καλαθοσφαιριστές Κατηγορία:Καναδοί καλαθοσφαιριστές Κατηγορία:Καλαθοσφαιριστές Παναθηναϊκού
Κώστας Μπατής
Ο Κώστας Μπατής (8 Ιανουαρίου 1959 - 18 Οκτωβρίου 2020 ) ήταν Έλληνας πρώην καλαθοσφαιριστής και αθλητικός δημοσιογράφος.
Σταδιοδρομία
Αγωνίστηκε στον Παναθηναϊκό από το 1974 έως το 1982 και αναδείχθηκε 4 φορές πρωταθλητής Ελλάδος (1975, 1977, 1980, 1982) ενώ κατέκτησε και 2 κύπελλα Ελλάδος (1979, 1982). Με την ομάδα του Παναθηναϊκού αγωνίστηκε 3 φορές στους 8 του Κυπέλλου Πρωταθλητριών (1978, 1980, 1981).
Το 1982 ο Μπατής, μαζί με τους Ανδρέα Παπαντωνίου και Γιώργο Κατσίνη, μεταπήδησε από τον Παναθηναϊκό στον Έσπερο στα πλαίσια της μεταγραφής του. Για έξι χρόνια, μέχρι το τέλος της περιόδου 1987-88 στην Α2′ Εθνική κατηγορία, ο Μπατής υπήρξε, ο πρώτος σκόρερ της ομάδας.
Προσωπική ζωή
Παντρεύτηκε το 1996, την Σταρ Ελλάς του 1995, Ελένη Παπαιωάννου. Απέκτησαν μαζί δυο παιδιά, αλλά τελικά χώρισαν μετά από 14 χρόνια γάμου. Είχε αποφοιτήσει από την ΕΑΣΑ παίρνοντας το πτυχίο του καθηγητή σωματικής αγωγής.
Θάνατος
Απεβίωσε αιφνίδια στις 18 Οκτωβρίου 2020 από ανακοπή καρδιάς, ενώ βρισκόταν σε διακοπές στη Δημητσάνα Αρκαδίας.
Λουκία Ρικάκη
Η Λουκία Ρικάκη (14 Ιουλίου 1961 - 28 Δεκεμβρίου 2011) ήταν Ελληνίδα σκηνοθέτιδα, συγγραφέας, παραγωγός και διευθύντρια φεστιβάλ κινηματογράφου. Ήταν ιδιαίτερα γνωστή για τα ντοκιμαντέρ της που αφορούν ευαίσθητα κοινωνικά θέματα όπως η μετανάστευση, η εκπαίδευση και η ζωή των ανθρώπων με αναπηρίες στην Ελλάδα.
Βιογραφία
Γεννήθηκε στις 14 Ιουλίου 1961 στον Πειραιά. Σπούδασε Ιστορία Τέχνης, Κινηματογράφο, Γραφικές Τέχνες και Φωτογραφία στο Dartington College of Arts στην Αγγλία. Στην πορεία εργάστηκε στο Συμβούλιο της Ευρώπης στο Στρασβούργο και στο Υπουργείο Περιβάλλοντος της Δανίας ως υπεύθυνη εκπαιδευτικών προγραμμάτων. Το 1982 επέστρεψε στην Ελλάδα και ίδρυσε την εταιρεία Orama Films, μια από τις καθιερωμένες εταιρείες παραγωγής θεατρικών παραστάσεων και ποιοτικών ταινιών για τον κινηματογράφο και την τηλεόραση και το 2000 ίδρυσε την εταιρεία Tricky Trick Films. Το 1996 ίδρυσε τις 2 θεατρικές σκηνές του Θεάτρου "104 – Κέντρο Λόγου και Τέχνης" και το Ελληνικό Κόμεντι Κλαμπ στην Αιόλου 48-50. Ίδρυσε επίσης τα φεστιβάλ κινηματογράφου Ecofilms στη Ρόδο με ταινίες οικολογικού χαρακτήρα και το Διεθνές Φεστιβάλ για θέματα Υγείας "Ιπποκράτης" στην Κω.
Έφυγε από τη ζωή στις 28 Δεκεμβρίου 2011 από καρκίνο.
Τηλεόραση
Παραγωγή για την τηλεόραση των εξής σειρών πάνω στην τέχνη και σκηνοθεσία σε επιμέρους ενότητες των σειρών.
Πηγές
Κατηγορία:Έλληνες σκηνοθέτες Κατηγορία:Έλληνες παραγωγοί ταινιών Κατηγορία:Έλληνες παραγωγοί ντοκιμαντέρ
16P/Μπρουκς
Ο Κομήτης Μπρουκς 2, γνωστός επισήμως ως 16P/Μπρουκς (16P/Brooks), είναι περιοδικός κομήτης με σημερινή περίοδο περιφοράς γύρω από τον Ήλιο 6,14 (γήινα) έτη. Ανακαλύφθηκε από τον Αμερικανό αστρονόμο Γουίλιαμ Ρόμπερτ Μπρουκς τον Ιούλιο του 1889. Την 1η Αυγούστου 1889 ο επίσης Αμερικανός αστρονόμος Έντουαρντ Έμερσον Μπάρναρντ ανεκάλυψε δύο θραύσματα του κομήτη, που τα ονόμασε «B» και «C» 1΄ και 4,5΄ (λεπτά της μοίρας) από το κυρίως σώμα του κομήτη. Την επόμενη νύκτα βρήκε άλλα 4 ή 5, που δεν μπόρεσε να τα ξαναδεί άλλη νύκτα. Στις 4 Αυγούστου παρατήρησε δύο ακόμα σώματα, που τα ονόμασε «D» και «E». Το E εξαφανίσθηκε για πάντα την επόμενη κιόλας νύχτα και το D την επόμενη εβδομάδα. Περί τα μέσα του Αυγούστου το B μεγάλωσε και η φωτεινότητά του μειώθηκε, με αποτέλεσμα να μη γίνεται πλέον ορατό από τις αρχές Σεπτεμβρίου. Το C ήταν ορατό έως και τα μέσα Νοεμβρίου του 1889. Κανένα άλλο θραύσμα (νέος πυρήνας) δεν ανακαλύφθηκε μέχρι την τελευταία παρατήρηση σε εκείνη την εμφάνιση του κομήτη (13 Ιανουαρίου 1891), αλλά ούτε και μέχρι σήμερα.
Η διάσπαση αυτή του 16P/Μπρουκς πιστεύεται σήμερα ότι προκλήθηκε από το πέρασμά του πολύ κοντά, ίσως και μέσα στο Όριο του Ρος, από τον πλανήτη Δία το 1886. Στις 31 Δεκεμβρίου 2016 ο κομήτης πέρασε σε απόσταση 50 εκατομμυρίων χιλιομέτρων (km) από τον Δία, μια απόσταση επίσης θεωρούμενη όχι μεγάλη. Η επόμενη τόσο κοντινή διέλευσή του από τον Δία θα συμβεί στις 3 Ιουλίου 2053 (ελάχιστη απόσταση 37 εκατομμύρια km).
Εξωτερικοί σύνδεσμοι
Κατηγορία:Κομήτες
Οδυσσεύς Γκραντ
Ο '''Οδυσσεύς Σ. Γκραντ' (αγγλικά:Ulysses S. Grant'', γενν. Χάιραμ Οδυσσεύς Γκραντ, 27 Απριλίου 1822 - 23 Ιουλίου 1885) ήταν Αμερικανός στρατιωτικός και πολιτικός που υπήρξε στρατηγός των Βορείων κατά τον Αμερικανικό Εμφύλιο Πόλεμο και 18ος πρόεδρος των Ηνωμένων Πολιτειών της Αμερικής.
Βιογραφία
Γεννήθηκε στο Πόιντ Πλέζαντ του Οχάιο το 1822. Απόφοιτος του Ουέστ Πόιντ, έλαβε μέρος στον πόλεμο του Μεξικού, όπου έφτασε μέχρι το βαθμό του λοχαγού. Στη συνέχεια, επειδή ήταν εθισμένος στο ποτό, εξαναγκάσθηκε σε παραίτηση και ασχολήθηκε με τη γεωργία. Με το ξέσπασμα του Αμερικανικού Εμφυλίου το 1861 συγκρότησε σώμα εθελοντών και πήρε μέρος σε πολλές μάχες, στις οποίες επέδειξε θάρρος, τόλμη και στρατηγικές ικανότητες. Οι προαγωγές του ήσαν απανωτές και σύντομα προάχθηκε σε στρατηγό. Ιστορική έχει μείνει η φράση που χρησιμοποιούσε όταν ο αντίπαλός του ζητούσε να διαπραγματευθεί τους όρους παράδοσης: Απαντούσε με τη φράση «Unconditional surrender» (παράδοση άνευ όρων), πράγμα που σε συνδυασμό με τα αρχικά του ονόματός του προσήψε το προσωνύμιο «Unconditional Surrender Grant». Το 1864 έγινε αρχιστράτηγος - ύστερα από απόφαση του τότε προέδρου Αβραάμ Λίνκολν - των δυνάμεων των Βορείων και ύστερα από στρατηγικές κινήσεις κατάφερε να αναγκάσει τους Νοτίους να παραδοθούν.
Μετά τη λήξη του εμφυλίου ο Γκραντ ανακηρύχθηκε σε εθνικό ήρωα και σύντομα ασχολήθηκε με την πολιτική. Προσχώρησε στους Ρεπουμπλικάνους και το 1868 εξελέγη πρόεδρος των Η.Π.Α. με ποσοστό 52,7%. Το 1872 επανεξελέγη με ποσοστό 55,6%. Κατά τη διάρκεια της θητείας του, κυρίως της δεύτερης, ξέσπασαν πολλά σκάνδαλα οικονομικής φύσεως. Επίσης επικρίθηκε αρκετά για την καταπιεστική συμπεριφορά του απέναντι στους Νοτίους.
Απεβίωσε στις 23 Ιουλίου του 1885. Είχε νυμφευθεί την Τζούλια Μπογκς Ντεντ και είχαν αποκτήσει τέσσερα παιδιά. Εξέδωσε τα απομνημονεύματά του σε δύο τόμους.
Ιέραξ ΙΙ (αντιτορπιλικό)
Το αντιτορπιλικό Ιέραξ (Α/Τ D-36 Ιέραξ) υπηρέτησε στο Ελληνικό Πολεμικό Ναυτικό από το 1912 έως το 1946. Το πλοίο, μαζί με τα ομότυπα Αετός Ι, Λέων ΙΙ και Πάνθηρ Ι, που αποτέλεσαν τα Θηρία του Πολεμικού Ναυτικού παραγγέλθηκαν από την Αγγλία στα ναυπηγεία 'Camell Laird, Liverpool'. Αγοράστηκαν έτοιμα για χρήση στην τιμή των 148,000 λιρών έκαστο, όταν οι Βαλκανικοί Πόλεμοι φαινόταν πιθανοί. Τα πλοία αυτά είχαν αρχικά παραγγελθεί από το ναυτικό της Αργεντινής, το δε Ιέραξ αρχικά ονομαζόταν Santa Fé. Η παραλαβή του έγινε από τον Πλοίαρχο Αθ. Μιαούλη, ΒΠΝ, στο Παλέρμο της Σικελίας όπου είχε καταπλεύσει με ξένο πλήρωμα.
Στη διάρκεια του Πρώτου Παγκοσμίου Πολέμου εισήλθε καθυστερημένα στον πόλεμο στο πλευρό της Τριπλής Συμμαχίας και εξαιτίας της Ελληνικής ουδετερότητας τα τέσσερα Θηρία κατελήφθησαν από τους συμμάχους τον Οκτώβριο του 1916, παρελήφθησαν από τους Γάλλους τον Νοέμβριο και υπηρέτησαν στο Γαλλικό Ναυτικό την περίοδο 1917-18. Το 1918 επεστράφησαν στην Ελλάδα και ανέλαβαν καθήκοντα συνοδείας με ελληνικά χρώματα, κυρίως στο Αιγαίο Πέλαγος.
Το Ιέραξ συμμετείχε στην εκκένωση των Ελλήνων από τη Ρωσία κατά τη διάρκεια της Ρωσικής Επανάστασης το 1918 και μετείχε στον Ελληνοτουρκικό Πόλεμο (1919 – 1922) στη θάλασσα του Μαρμαρά και το Αιγαίο Πέλαγος.
Μετά τον πόλεμο το Ιέραξ ανακαινίστηκε, την περίοδο 1925-1927. Έχοντας επιζήσει την γερμανική εισβολή τον Απρίλιο του 1941 το Ιέραξ μετέβη στην Αλεξάνδρεια της Αιγύπτου, από όπου έλαβε μέρος στον Δεύτερο Παγκόσμιο Πόλεμο, όπου παρά την ηλικία του προσέφερε πολύτιμες υπηρεσίες ως συνοδό και περιπολικό. Το πλήρωμα του Ιέραξ έλαβε επίσης μέρος στην ανταρσία που ξέσπασε την Απρίλιο του 1944 υπέρ του ΕΛ.Α.Σ.
Μετά το τέλος του Πολέμου, το Ιέραξ παροπλίστηκε το 1946.
Εξωτερικοί σύνδεσμοι
Κατηγορία:Αντιτορπιλικά τύπου Θηρία Κατηγορία:Ελληνικά πολεμικά πλοία του Β' Παγκοσμίου Πολέμου Κατηγορία:Ελληνικά πολεμικά πλοία του Α' Παγκοσμίου Πολέμου
Εκατοστό εικοστό όγδοο
μικρογραφία| Ένα εκατοστό εικοστό όγδοο με ουρίτσα προς τα πάνω, ένα εκατοστό εικοστό όγδοο με ουρίτσα προς τα κάτω και μία παύση εκατοστού εικοστού ογδόου. μικρογραφία| Εκατοστά εικοστά όγδοα δεμένα μαζί. Στη μουσική, το εκατοστό εικοστό όγδοο είναι μία νότα που ισούται με το 1⁄128 του ολόκληρου. Διαρκεί τον μισό χρόνο από ένα εξηκοστό τέταρτο. Έχει συνολικά πέντε αγκύλες ή γραμμές.
Τρύπες (άλμπουμ)
Ο πρώτος δίσκος του συγκροτήματος Τρύπες φέρει το όνομα του συγκροτήματος. Ηχογραφήθηκε τις τελευταίες ημέρες του Ιανουαρίου του 1985 στο στούντιο "Αγροτικόν", με μηχανικό ήχου τον Νίκο Παπάζογλου. Κυκλοφόρησε την ίδια χρονιά από την εταιρεία Ano - Kato Records. Επανακυκλοφόρησε το 1999 ως ένθετο CD μέσα στο τεύχος 43 του μουσικού περιοδικού "Δίφωνο". Οι στίχοι των τραγουδιών γράφτηκαν από τον Γιάννη Αγγελάκα και η σύνθεση έγινε από τον Γιάννη Αγγελάκα και τον Γιώργο Καρρά. Ο δίσκος περιλαμβάνει 11 τραγούδια και περιλαμβάνει τα Βραδινή πλάνη, Ταξιδιάρα ψυχή, Για την πατρίδα και Άσχημο όνειρο.
Εκατοστό εικοστό όγδοο
Ένα μεμονωμένο 128ο σημειώνεται πάντα με αγκύλες, ενώ δύο ή περισσότερα συνήθως ενώνονται σε ομάδες. Αυτές οι νότες είναι πολύ σπάνιες στην έντυπη μουσική, αλλά όχι άγνωστες. Ένας λόγος που οι νότες με πολλές γραμμές είναι σπάνιες είναι ότι, για παράδειγμα, ένα τριακοστό δεύτερο στη μετρονομική ένδειξη 𝅘𝅥 = 50 έχει την ίδια διάρκεια με ένα δέκατο έκτο στην ένδειξη 𝅘𝅥 = 100· κάθε νότα σε ένα κομμάτι μπορεί να γραφεί με τη διπλάσια διάρκειά της, αλλά να διαρκέσει τον ίδιο χρόνο, εάν διπλασιαστεί και το τέμπο. Χρησιμοποιούνται κυρίως για γρήγορα περάσματα σε αργά μέρη. Για παράδειγμα, εμφανίζονται στο πρώτο μέρος της Σονάτας για πιάνο No. 8 (Παθητικής) του Μπετόβεν (Op. 13), για να σημειωθούν γρήγορες κλίμακες. Ένα άλλο παράδειγμα χρήσης είναι στις Παραλλαγές του Μότσαρτ στο Je suis Lindor, όπου πολλές τέτοιες αξίες χρησιμοποιούνται στην αργή ενδέκατη παραλλαγή. Επίσης, 128α χρησιμοποιούνται σε πολλά περάσματα από το εναρκτήριο μέρος Adagio της Σονάτας για ασυνόδευτο βιολί του Μπαχ σε σολ ελάσσονα (BWV 1001).
Αυτές οι νότες με τις πέντε γραμμές εμφανίζονται επίσης περιστασιακά όπου ένα απόσπασμα πρόκειται να εκτελεστεί γρήγορα, αλλά όπου το πραγματικό τέμπο είναι στη διάθεση του εκτελεστή αντί να αποτελεί μια ακριβή διαίρεση του χρόνου. Σε τέτοιες περιπτώσεις, ο συνολικός χρόνος των νοτών μπορεί να μη βγάζει ακέραιο άθροισμα σε ένα πλήρες μέτρο και η φράση μπορεί να σημειωθεί με μια μερική διαίρεση του χρόνου για να το δείξει αυτό. Μερικές φορές μια τέτοια σημειογραφία γίνεται με τη χρήση μικρότερων νοτών, με μέγεθος όπως οι αποτζιατούρες. Μια σπάνια περίπτωση όπου τέτοιες νότες με πέντε γραμμές σημειώνονται ως ατσιατσατούρες εμφανίζεται στα τελευταία μέτρα της Σπουδής No. 2 από τη σειρά με τίτλο Trois grandes études του Σαρλ-Βαλεντίν Αλκάν, Op. 76.
Τρύπες (άλμπουμ)
Εξωτερικοί σύνδεσμοι
Κατηγορία:Τρύπες (δισκογραφία)
Εκατοστό εικοστό όγδοο
Οι παύσεις εκατοστών εικοστών ογδόων είναι επίσης σπάνιες, αλλά και πάλι όχι άγνωστες. Μία τέτοια παύση χρησιμοποιείται στη Σονάτα για πιάνο No. 13 του Μπετόβεν "Quasi una fantasia" (μέτρο 24 στο μέρος Adagio) όπου ακολουθείται από μια σειρά πολλών 128ων.
Παραπομπές
Κατηγορία:Αξίες (μουσική)
ΣΠΑΛ
Η ΣΠΑΛ (ιταλικά: SPAL) είναι μια ιταλική ποδοσφαιρική ομάδα από την πόλη Φερράρα, Εμίλια-Ρομάνια. Η ομάδα συμμετέχει ξανά στη Σέριε Α κατά την περίοδο 2017-2018, για πρώτη φορά μετά την περίοδο 1967-68. Καλύτερη θέση της στην ανώτατη κατηγορία ήταν η 15η την περίοδο 1959-60. Ιδρύθηκε το 1907. Έδρα της ομάδας είναι το Στάδιο Πάολο Μάτσα χωρητικότητας 13.020 θεατών.
Εξωτερικοί σύνδεσμοι
Κατηγορία:ΣΠΑΛ 2013 Κατηγορία:Ιδρύσεις ποδοσφαιρικών ομάδων το 1907
Τόνκα Ομπρέτενοβα
Η Τόνκα Ομπρέτενοβα (βουλγαρικά: Тонка Обретенова), γνωστή ως Μπάμπα (γιαγιά) Τόνκα (Баба Тонка), ήταν Βουλγάρα επαναστάτρια, γεννημένη το 1812 στο Ρούσε.
Οι γονείς της, ο Тончо Поставчията και η Μίνκα Τόντσεβα, ήταν από το χωριό Τσερβέν. Παντρεύτηκε τον Τίχο Ομπρέτενοβ διάσημο ράφτη και έμπορο στο Ρούσε. Έκαναν 12 παιδιά από τα οποία επέζησαν τα επτά (πέντε γιους και δύο κόρες) που συμμετείχαν όλα στο βουλγαρικό επαναστατικό κίνημα. Η ίδια η Ομπρέτενοβα έδωσε μεγάλη υποστήριξη στην επαναστατική επιτροπή - ήταν γνωστή για την προστασία που προσέφερε σε ένα σημαντικό αριθμό επαναστατικών ηγετών. Η Επαναστατική επιτροπή της Ρούσε, η πιο σημαντική στο εσωτερικό της Βουλγαρίας, ιδρύθηκε από τον γιο της Νίκολα Ομπρέτενοβ, στο σπίτι της. Η Μπάμπα Τόνκα ήταν αυτή που έθαψε τον Στέφαν Καρατζά και κατάφερε να διατηρήσει το κρανίο του.
Οι γιοι της Άνγκελ, Πέταρ, Νικόλα και Γκεόργκι (Ангел, Петър, Никола и Георги) έλαβαν μέρος σε διαφορετικά στρατιωτικά αποσπάσματα και σκοτώθηκαν, ή στάλθηκαν σε μακρά εξορία. Η μικρότερη κόρη της, Ανατασία παντρεύτηκε τον Ζαχαρί Στογιάνοβ, έναν επαναστάτη, συγγραφέα και δημοσιογράφο.
Ο όρμος Μπάμπα Τόνκα στο νησί Λίβινγκστον στα Νησιά Νότια Σέτλαντ, στη Ανταρκτική πήρε το όνομά του από την Τόνκα Ομπρέτενοβα.
Παραπομπές
Κατηγορία:Βούλγαροι επαναστάτες του 19ου αιώνα
Ολέξαντρ Πονομάριοφ
Ο Ολέξαντρ Πονομάριοφ (ουκρανικά: Олекса́ндр Вале́рійович Пономарьо́в, 9 Αυγούστου 1973) είναι Ουκρανός τραγουδιστής. Εκπροσώπησε την Ουκρανια στη Γιουροβίζιον το 2003 με το τραγούδι Hasta la vista όπου ήρθε 14ος με 30 βαθμούς. Ήταν η πρώτη συμμετοχή της Ουκρανίας στο διαγωνισμό.
Εξωτερικοί σύνδεσμοι
Κατηγορία:Ουκρανοί τραγουδιστές Κατηγορία:Συμμετέχοντες στη Eurovision
Πορείες από τη Σέλμα στο Μοντγκόμερι
Οι τρεις πορείες από τη Σέλμα στο Μοντγκόμερυ ήταν μέρος του κινήματος για το δικαίωμα ψήφου, που εξελίχθηκε στη Σέλμα της Αλαμπάμα το 1965. Τονίζοντας τη φυλετική αδικία στο νότο, οι πορείες συνέβαλαν στην ψήφιση εκείνη τη χρονιά του νόμου περί εκλογικών δικαιωμάτων, ένα σημαντικό επίτευγμα του κινήματος για τα πολιτικά δικαιώματα στην Αμερική της δεκαετίας του 1960. Ακτιβιστές διαφήμισαν τις τρεις πορείες διαμαρτυρίας για να βαδίσουν τα 87 χιλιόμετρα αυτοκινητόδρομου από τη Σέλμα στην πρωτεύουσα της πολιτείας Αλαμπάμα, Μοντγκόμερυ, για να δείξουν την επιθυμία των Αφροαμερικανών πολιτών να ασκήσουν το συνταγματικό τους εκλογικό δικαίωμα, σε πείσμα της καταστολής που ευνοούσε τον φυλετικό διαχωρισμό.
Ιστορικό
Ομάδες Αφροαμερικανών ξεκίνησαν εκστρατεία για την εγγραφή τους στους εκλογικούς καταλόγους στη Σέλμα το 1963. Διαπιστώνοντας ότι η αντίσταση από τους λευκούς αξιωματούχους ήταν δισεπίλυτη, ακόμα και μετά το νόμο περί πολιτικών δικαιωμάτων του 1964, οι ομάδες αυτές προσκάλεσαν τον Μάρτιν Λούθερ Κινγκ και τους ακτιβιστές της Συνδιάσκεψης της Χριστιανικής Ηγεσίας του Νότου (SCLC) για να συνδράμουν στις προσπάθειές τους.
Οπαδός της πολιτικής διδασκαλίας του Μαχάτμα Γκάντι περί ειρηνικής αντίστασης και μη-βίας, ο 35χρονος θεολόγος Μάρτιν Λούθερ Κινγκ απολάμβανε της υποστήριξης του προέδρου Τζόνσον, ο οποίος, συνεχίζοντας το έργο του δολοφονημένου προκατόχου του, είχε περάσει από το Κογκρέσο των Ηνωμένων Πολιτειών, ήδη από τις 2 Ιουλίου 1964, ένα σημαντικό νόμο για την άρση των φυλετικών διακρίσεων σε όλες τις σφαίρες της δημόσιας ζωής. Αλλά οι κυβερνήτες του Νότου, με πρώτο και χειρότερο τον Τζορτζ Ουάλλας της Αλαμπάμα, είχαν δημιουργήσει "κράτος εν κράτει" και εμπόδιζαν την εφαρμογή των ομοσπονδιακών νόμων, εγκαθιδρύοντας ένα βασίλειο τρόμου και αυθαιρεσίας. Ο ίδιος ο Κινγκ συνελήφθη για πολλοστή φορά με άλλους 766 διαδηλωτές στη Σέλμα, για να απελευθερωθεί μόνο έπειτα από αυστηρό προσωπικό διάβημα του προέδρου Τζόνσον. Στις 26 Φεβρουαρίου 1965, ένας ακτιβιστής διάκονος πέθανε αφού πυροβολήθηκε θανάσιμα, αρκετές ημέρες νωρίτερα, με μία σφαίρα στο στομάχι από έναν αστυνομικό της πολιτείας κατά τη διάρκεια μίας βίαιης διάλυσης ειρηνικής πορείας στο κοντινό Μάριον της Αλαμπάμα.
Η αστυνομική βία είχε τα αντίθετα από τα επιδιωκόμενα αποτελέσματα: οι ειρηνικές και απολύτως πειθαρχημένες διαδηλώσεις των μαύρων σάρωναν τον αμερικανικό Νότο με ταχείς ρυθμούς. Η πρώτη πορεία έγινε στις 7 Μαρτίου. Οι δυνάμεις της πολιτείας επιτέθηκαν στους άοπλους διαδηλωτές με αστυνομικά γκλομπ και δακρυγόνα τραυματίζοντας δεκάδες μαύρους, γεγονός που έγινε γνωστό ως Ματωμένη Κυριακή.
Η δεύτερη πορεία πραγματοποιήθηκε στις 9 Μαρτίου. Ανάμεσα στους διαδηλωτές ήταν και ο Αρχιεπίσκοπος Αμερικής Ιάκωβος, ο οποίος δέχτηκε να παρευρεθεί παρά τις περί του αντιθέτου εισηγήσεις των συνεργατών του, που φοβούνταν για τη ζωή του. Στρατιώτες, αστυνομικοί και διαδηλωτές βρέθηκαν αντιμέτωποι ο ένας με τον άλλον, αλλά όταν οι στρατιώτες παραμέρισαν για να περάσουν οι διαδηλωτές, ο Μάρτιν Λούθερ Κινγκ οδήγησε τους διαδηλωτές πίσω στην εκκλησία υπακούοντας σε μία ομοσπονδιακή διαταγή και επιδιώκοντας παράλληλα προστασία από ομοσπονδιακό δικαστήριο για την πορεία. Εκείνη τη νύχτα, μία ρατσιστική συμμορία λευκών ξυλοκόπησε και δολοφόνησε τον ακτιβιστή πολιτικών δικαιωμάτων Τζέημς Ριμπ, έναν ιερέα από τη Βοστώνη, που είχε έρθει στη Σέλμα για να συμμετάσχει στη δεύτερη πορεία και ήταν από τους πρωταγωνιστές των ειρηνικών κινητοποιήσεων. Πολλοί άλλοι κληρικοί και υποστηρικτές απ' όλη τη χώρα συγκεντρώθηκαν επίσης για τη δεύτερη πορεία.
Με τον κυβερνήτη Ουάλλας να αρνείται να προστατεύσει τους διαδηλωτές, ο πρόεδρος Λύντον Τζόνσον δεσμεύθηκε να το πράξει. Η τρίτη πορεία ξεκίνησε στις 21 Μαρτίου. Υπό την προστασία 2.000 στρατιωτών του αμερικανικού στρατού, 1.900 μελών της εθνοφρουράς της Αλαμπάμα υπό ομοσπονδιακή διοίκηση, πολλών πρακτόρων του FBI και ομοσπονδιακών αστυνομικών, οι διαδηλωτές, πάντα με επικεφαλής τον Μάρτιν Λούθερ Κινγκ, πορεύτηκαν ειρηνικά από τη Σέλμα προς το Μοντγκόμερυ, καλύπτοντας κατά μέσο όρο 16 χιλιόμετρα την ημέρα. Στις 24 Μαρτίου έφτασαν στο Μοντγκόμερυ και στις 25 Μαρτίου έφτασαν στο Καπιτώλιο της πολιτείας Αλαμπάμα. Με χιλιάδες κόσμο να έχει προσχωρήσει στην εκστρατεία, 25.000 άτομα εισήλθαν εκείνη την ημέρα στην πρωτεύουσα για να υποστηρίξουν το δικαίωμα στην ψήφο και περικύκλωσαν το Καπιτώλιο στο Μοντγκόμερυ, ένα από τα κυριότερα προπύργια του ρατσισμού.
Το ίδιο βράδυ, της 25ης Μαρτίου, εκτελέστηκε εν ψυχρώ, μέσα στο αυτοκίνητό της, η λευκή και μητέρα πέντε παιδιών Βαϊόλα Λιούτσο, σύζυγος συνδικαλιστή ηγέτη του Ντιτρόιτ, που ήρθε στην Αλαμπάμα για να πάρει μέρος στην αντιρατσιστική διαδήλωση. Οι τρεις εκτελεστές της, μέλη της διαβόητης ρατσιστικής οργάνωσης Κου-Κλουξ-Κλαν, συνελήφθησαν από το FBI και ο πρόεδρος Τζόνσον απηύθυνε, την επόμενη μέρα, ραδιοφωνικό μήνυμα στην εμβρόντητη κοινή γνώμη:
"Η κυρία Λιούτσο δολοφονήθηκε από εχθρούς της Δικαιοσύνης, που εδώ και δεκαετίες χρησιμοποιούν το σκοινί και το περίστροφο, την πίσσα και τα πούπουλα, για να τρομοκρατούν τους συνανθρώπους τους. Χτύπησαν νύχτα, όπως το συνηθίζουν, γιατί η υπόθεσή τους δεν μπορεί να αντικρύσει το φως της μέρας (...) Άνδρες και γυναίκες έχουν αντιπαλέψει την Κου-Κλουξ-Κλαν, σε άλλους καιρούς, που ο αγώνας αυτός ήταν μία διαρκής δοκιμασία θάρρους. Αν με ακούνε αυτή τη στιγμή οι άνθρωποι της Κου-Κλουξ-Κλαν, ας το βάλουν καλά στο μυαλό τους ότι είμαστε αποφασισμένοι να τους συντρίψουμε και να επιστρέψουμε σε μία κοινωνία αξιοπρέπειας, προτού είναι αργά".
Ο πολεμικός τόνος του προεδρικού διατάγματος έδειχνε πόσο απειλητικές διαστάσεις είχε πάρει η δράση αυτής της τρομοκρατικής ρατσιστικής, αντισημιτικής, αντικομμουνιστικής οργάνσης που, αν και κηλιδώθηκε ανεξίτηλα λόγω της συνεργασίας της με τους Ναζί στις παραμονές του Β΄ Παγκοσμίου Πολέμου, κατάφερε να κεφαλοποιήσει πολιτικά τις ανακλαστικές φοβίες των λευκών μεσαίων τάξεων για τον αυξανόμενο ριζοσπαστισμό των μαύρων γειτόνων τους.
Ήταν τέτοια η ανησυχία του προέδρου Τζόνσον, που η Επιτροπή Αντιαμερικανικών Ενεργειών του Κογκρέσου, πασίγνωστη από τις διώξεις κομμουνιστών και συμπαθούντων τους, την προηγούμενη δεκαετία, αποφάσισε ομόφωνα, στις 30 Μαρτίου, να εξετάσει συνολικά τη δράση της Κου-Κουξ-Κλαν. Οι συνεδριάσεις της επιτροπής άρχισαν στις 19 Οκτωβρίου και μεταδόθηκαν από τα μεγαλύτερα τηλεοπτικά δίκτυα. Τον δε Αύγουστο του 1965 επικυρώθηκε από το αμερικανικό Κογκρέσο ο νέος αντιρατσιστικός νόμος του Λύντον Τζόνσον περί εκλογικών δικαιωμάτων.
Τα γεγονότα που εκτυλίχθηκαν στις πορείες αποτέλεσαν το θέμα της κινηματογραφικής ταινίας Selma (2014), σκηνοθεσίας της Έιβα ντι Βερνιέ, καθώς και έκθεσης φωτογραφίας που πραγματοποιήθηκε στη Νέα Υόρκη το 2015. Ο φωτογράφος Joshua Rashaad McFadden φωτογράφισε τους ίδιους δρόμους και σημεία 50 χρόνια μετά, σε μια χρονιά σημαδεμένη από τις δολοφονίες νεαρών μαύρων από αστυνομικούς και με το ουσιαστικό αίτημα για ίσα δικαιώματα να είναι ακόμα υπό διεκδίκηση.
Εξωτερικοί σύνδεσμοι
Κατηγορία:Ανθρώπινα δικαιώματα στις Ηνωμένες Πολιτείες
Ιεροκλής Μιχαηλίδης
Ο Ιεροκλής Μιχαηλίδης (Πτολεμαΐδα, 29 Σεπτεμβρίου 1960 - ) είναι Έλληνας ηθοποιός.
Βιογραφία
Γεννήθηκε στην Πτολεμαΐδα. Αποφοίτησε το 1982 από τη Δραματική Σχολή του Κρατικού Θεάτρου Βορείου Ελλάδος. Μέχρι το 1990, συμμετείχε ως ηθοποιός και ιδρυτικό μέλος μικρών πειραματικών θιάσων σε έργα Νίκου Καζαντζάκη, Ντάριο Φο, Δημήτρη Ψαθά, Φεδερίκο Γκαρθία Λόρκα, Αριστοφάνη, Ουίλιαμ Σαίξπηρ κ.ά.
Το 1990, μαζί με άλλους ηθοποιούς και μουσικούς, δημιούργησε το σατιρικό μουσικοθεατρικό σχήμα "Άγαμοι Θύται", στο οποίο συμμετείχε γράφοντας, παίζοντας και σκηνοθετώντας.
Από το 1988 έως το 1990 εργάστηκε ως συντάκτης στο ραδιόφωνο της ΕΡΤ και από το 1993 στην τηλεόραση ως σκηνοθέτης και παραγωγός.
Στο θέατρο, έχει παίξει σε έργα των Τένεσι Ουίλιαμς, Γρηγόριου Ξενόπουλου, Ιάκωβου Καμπανέλλη, Άντον Τσέχωφ, Εντουάρντο Ντε Φιλίππο κ.ά.
Στην τηλεόραση, έχει πρωταγωνιστήσει σε τηλεοπτικές σειρές (Είμαστε στον αέρα, Και πάλι φίλοι κ.ά.), ενώ έχει ενσαρκώσει και τον αστυνόμο Μπέκα στην τηλεοπτική μεταφορά των μυθιστορημάτων του Γιάννη Μαρή.